钦定古今图书集成/明伦汇编/氏族典/第121卷 > 陈世卿
## 钦定古今图书集成/明伦汇编/氏族典/第121卷 > 陈世卿

按《宋史陈世卿传》：“世卿，字光远，南剑人。雍熙二年，登
进士第，解褐衡州推官，再调东州节度推官。知州张
雍表其材，改掌书记。凡七年。归朝，为秘书郎，迁太常
丞，知新安县。召归，会张鉴出知广州，表为通判，将行，
加太常博士。景德初，徙知建州。真宗知其材干，逾月
授福建转运使，俄为两浙路转运使，历祠部员外郎”，
判三司三勾院。大中祥符四年，改度支员外郎，出为
荆湖北路转运使。召对，复自言愿效用于烦剧。会邵
晔知广州，被疾，乃授世卿秘书少监，代之。九年，卒，年
六十四。录其子南安主簿俨为太祝。